Neuvoston direktiivi 97/74/EY, annettu 15 päivänä joulukuuta 1997, eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöön ottamisesta yhteisön laajuisissa yrityksissä tai yritysryhmissä annetun direktiivin 94/45/EY ulottamisesta koskemaan Yhdistynyttä kuningaskuntaa



Virallinen lehti nro L 010 , 16/01/1998 s. 0022 - 0023



NEUVOSTON DIREKTIIVI 97/74/EY, annettu 15 päivänä joulukuuta 1997, eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöön ottamisesta yhteisön laajuisissa yrityksissä tai yritysryhmissä annetun direktiivin 94/45/EY ulottamisesta koskemaan Yhdistynyttä kuningaskuntaa EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 100 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että neuvosto antoi perustamissopimukseen liitetyn, sosiaalipolitiikkaa koskevan pöytäkirjan N:o 14 liitteenä olevan sosiaalipolitiikasta tehdyn sopimuksen ja erityisesti sen 2 artiklan 2 kohdan mukaisesti direktiivin 94/45/EY (4); kyseinen direktiivi ei siten koske Ison-Britannian ja Pohjois-Irlannin yhdistynyttä kuningaskuntaa, Amsterdamissa 16 ja 17 päivänä kesäkuuta 1997 kokoontunut Eurooppa-neuvosto pani tyytyväisenä merkille, että hallitustenvälisessä konferenssissa sovittiin sosiaalipolitiikasta tehdyn sopimuksen sisällyttämisestä perustamissopimukseen, ja totesi myös, että olisi löydettävä keino antaa oikeudellinen muoto Yhdistyneen kuningaskunnan toiveelle hyväksyä mainitun sopimuksen perusteella jo annetut direktiivit ennen Amsterdamin sopimuksen allekirjoittamista; tällä direktiivillä pyritään tähän tavoitteeseen ulottamalla direktiivi 94/45/EY koskemaan Yhdistynyttä kuningaskuntaa, se, että direktiivi 94/45/EY ei tällä hetkellä koske Yhdistynyttä kuningaskuntaa, vaikuttaa suoraan sisämarkkinoiden toimintaan; mainitun direktiivin täytäntöönpano kaikissa jäsenvaltioissa parantaa sisämarkkinoiden toimintaa, direktiivissä 94/45/EY säädetään, että erityisen neuvotteluryhmän jäsenten enimmäismäärä on 17; tämä määrä vastaa niitä 14:ää jäsenvaltiota, jotka ovat sosiaalipolitiikasta tehdyn sopimuksen osapuolia, sekä kolmea jäljellä olevaa Euroopan talousalueen sopimuspuolta; tämän direktiivin hyväksyminen nostaa direktiivin 94/45/EY soveltamisalaan kuuluvien valtioiden määrän 18:aan; tämän vuoksi mainittu enimmäismäärä olisi nostettava 18:aan, jotta kukin jäsenvaltio, jossa yhteisön laajuisella yrityksellä on yksi tai useampi liike tai jossa yhteisön laajuisella yritysryhmällä on määräysvaltaa käyttävä yritys tai yksi tai useampi määräysvallassa oleva yritys, on edustettuna, direktiivissä 94/45/EY säädetään erityisjärjestelystä sellaisille yhteisön laajuisille yrityksille ja yritysryhmille, joissa on 22 päivänä syyskuuta 1996 voimassa kaikkiin työntekijöihin sovellettava sopimus, jossa määrätään työntekijöille tiedottamisesta ja heidän kuulemisestaan ylikansallisesti; tämän mukaisesti niille yhteisön laajuisille yrityksille ja yritysryhmille, jotka kuuluvat tämän direktiivin soveltamisalaan yksinomaan sen seurauksena, että direktiivi ulotetaan koskemaan Yhdistynyttä kuningaskuntaa, olisi myönnettävä samanlainen kohtelu, tämän direktiivin antamisen jälkeen direktiiviä 94/45/EY sovelletaan kaikkiin jäsenvaltioihin Yhdistynyt kuningaskunta mukaan lukien; tämän direktiivin voimaantulopäivästä alkaen ilmaisu "jäsenvaltiot" olisi tulkittava siten, että se koskee soveltuvin osin myös Yhdistynyttä kuningaskuntaa, ja jäsenvaltioiden oli saatettava direktiivin 94/45/EY noudattamisen edellyttämät lait, asetukset ja hallinnolliset määräykset voimaan kahden vuoden kuluessa sen antamisesta; sama määräaika olisi myönnettävä Yhdistyneelle kuningaskunnalle sekä muille jäsenvaltioille tämän direktiivin noudattamisen edellyttämien toimenpiteiden voimaan saattamiseksi, ON ANTANUT TÄMÄN DIREKTIIVIN: 1 artikla Direktiivi 94/45/EY koskee Ison-Britannian ja Pohjois-Irlannin yhdistynyttä kuningaskuntaa, tämän kuitenkaan rajoittamatta 3 artiklan soveltamista. 2 artikla Korvataan direktiivin 94/45/EY 5 artiklan 2 kohdan b alakohdassa luku 17 luvulla 18. 3 artikla 1. Tästä direktiivistä aiheutuvat velvoitteet eivät koske niitä yhteisön laajuisia yrityksiä tai yritysryhmiä, jotka yksinomaan 1 artiklan perusteella kuuluvat tämän direktiivin soveltamisalaan, sillä edellytyksellä, että niissä on joko 4 artiklan 1 kohdassa säädettynä päivänä tai päivänä, jolloin direktiivi saatetaan osaksi kansallista lainsäädäntöä, jos tämä tapahtuu aiemmin kuin edellä mainittuna päivänä, voimassa koko henkilöstöä koskeva sopimus, jossa määrätään työntekijöille tiedottamisesta ja heidän kuulemisestaan ylikansallisesti. 2. Kun ensimmäisessä kohdassa tarkoitetut sopimukset päättyvät, niiden osapuolet voivat yhteisesti päättää jatkaa niitä. Jos näin ei tapahdu, sovelletaan direktiiviä 94/45/EY sellaisena kuin se on tällä direktiivillä laajennettuna. 4 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 15 päivänä joulukuuta 1999 tai varmistettava viimeistään kyseisenä päivänä, että työmarkkinaosapuolet ottavat sopimuksin käyttöön tarvittavat määräykset, ja jäsenvaltioiden on toteutettava kaikki tarvittavat toimenpiteet voidakseen aina taata tämän direktiivin edellyttämien tavoitteiden toteutumisen. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 5 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä joulukuuta 1997. Neuvoston puolesta J.-C. JUNCKER Puheenjohtaja (1) EYVL C 335, 6.11.1997 (2) EYVL C 371, 8.12.1997 (3) EYVL C 355, 21.11.1997 (4) EYVL L 254, 30.9.1994, s. 64